Den Vest-Sjællandske Avis, 1828-10-07
Nyeste Post-Efterretninger. Fra Krakau berettes under 17de Septbr.: Man erfarer at den Polske Armee er bestemt til at besætte Fyrstendommerne Moldau og Wallachiet og vil med det første faae befaling at marchere dertil. – En saa mærkværdig Disposition lader sig bedst forklare ved at læse følgende Erklaring i det halvofficielle Franske Blad Messager. Saasnart Keiser Nicolaus er kommen tilbage til Hovedqvarteret kan man forvente afgiørende Foretagender, og vi ere istand til paa en officiel Maade at kunne forkynde Publikum de vigtigste Resultater af Fold toget. Det er os paafaldende, at forstandige Folk kunne troe, at Udfaldet af en Kamp imellem en uhyre disciplineret Armee og Tyrkiste Asiatiske Horder kan være tvivlsom. Vi have aldrig skiult for os selv Feldtogets Vanskeligheder; men den Russiske Armee har givet Beviser nok paa sin Tapperhed, og Monarken, som staaer i Spidsen for den, er altfor tapper til at han ikke skulde fortsætte Feldtoget. - At han har det alvorligt i Sinde bestyrkes ogsaa ved den Efterretning fra Petersborg, over Berlin, at en nye almindelig Recrutering skal foranstaltes i Rusland og at som det hedder stre Mand skulle udskrives af 500. - Ogsaa vil Feld togets Fortsættelse blive nødvendigt, da hverken Sultanen eller hans Folk, som ere opblæste over det Held, som de Tyrkiske Tropper have havt i enkelte Fægtninger, tænke paa i mindste Maade at give efter. En Tyrkisk Minister skal nyelig have yttret at Sultanen vel er tilfreds med Englands Jntervention; men al Mægling vil dog blive forgiæves og Sværdet maae giøre Sagen af. Troppemarscherne til Grændserne vedvare; Sultanen, vil ikke bekræfte Conventionen imellem Paschaen af Ægypten og Admiral Codrington; men man venter i Constantinopel at de Ægyptiske Tropper ville ankomme dertil. - Hvor ubøielig Sultanen, er til at føie sig efter Omstændighederne og hvormange Grunde man har i Frankerige til at ønske at Russerne ikke ville standse med dette Aars Feldtog kan sees af følgende Beretning fra Smyrna af 1ste Septbr.: Porten har udstædet Firmaner til alle Paschaer og Agaer i lille Asien angaaende de Franskes Expedition til Morea, hvori han lader alle troende Musselmænd vide, at hans uovervindelige Armeer have tilfægtet sig store Fordeele over Moskoviterne; men at en nye Fiende er i Begreb med at anfalde Riget, tvertimod alle Tractater, uden nogen Anledning til Krig, og at denne Fiende er een af Portens ældste Allierede. Han erindrer dem om Bonapartes Jndfald i Ægypten og opfordrer alle Muselmænd, til at holde sig beredte til at drage i denne hellige Krig. Nærmere Circulairer skulle bestemme hvor stort Contingent hvert Distrikt i lille Asien skal afsende til Salonich og i Enden æf October skal en stor Armee rykke ind i Morea. 40000 Rumelioter skulle støde til de Asiatiske Tropper for at giøre en Ende paa den Uorden, som i syv Aar har hersket i Morea. Firmans ere udstædte til Jbrahim hvori det forbydes ham at indlade sig i noget Forslag fra de Vantroendes Side; men dersom han rømmer Morea imod Sultanens Villie, saa skal han erklæres for en Vantroe, en Meeneder og en Fiende af Riget (dog har han gjort det). Man formoder at denne Trudsel kan have betænkelige Følger for Mehemed Aly; thi han skal være meget forhadt i Ægypten formedelst sine Udsugelser og for de nye Forandringer han der har indført.